Yrjö Mäkelä

Yrjö (George) Armas Mäkelä (11. syyskuuta 1886 Pikkarala, Oulujoki – 8. kesäkuuta 1957 Fitchburg, Massachusetts) oli amerikansuomalainen toimittaja ja työväenliikkeen aktivisti.

Mäkelä kävi kansakoulun ja muutti vuonna 1904 Yhdysvaltoihin, missä hän työskenteli kaivostyöläisenä. Hän opiskeli Työväen Opistossa ja työskenteli vuodesta 1909 lähtien Työmiehen toimittajana. Vuosina 1911–1913 tai mahdollisesti vuoteen 1915 saakka Mäkelä työskenteli kanadalaisessa Työkansassa, vuosina 1915–1917 Työmiehessä ja Raivaajassa, vuosina 1917–1918 kanadalaisessa Vapaudessa ja vuosina 1918–1952 jälleen Raivaajassa. Hän oli Raivaajan päätoimittaja vuosina 1918–1924 ja 1931–1952.

Mäkelä oli Amerikan Suomalainen Sosialistijärjestön aktivisti. Hän johti Yhdysvaltain Sosialistipuolueen suomalaisen järjestön uudelleen organisointia 1920-luvun alussa.

Lähteet

Amerikansuomalaiset henkilöt
Yhdysvaltalaiset toimittajat
Vuonna 1886 syntyneet
Vuonna 1957 kuolleet